Kuier by Martie Preller – Storiewerf
Kuier by Martie Preller
Op die vraag, wat die moeilikste deel van skryf vir jong kinders is, het Martie Preller die volgende geantwoord: "Om jou voete op die aarde en jou kop in die wolke te hou. Kinders is nie 'ordentlik' nie – as hulle verveeld is, is hulle verveeld. Dink maar aan die Keiser se nuwe klere – almal het gemaak asof hy nie kaal is nie, behalwe die kinders… Kinders gee nie om of die boek 'n prys gewen het of hoe bekend die skrywer is nie ens. Hulle stel net belang in die storie – en dis soos dit hoort."
Ter afsluiting: 'n wenk wat Martie Preller het vir voornemende kinderboekskrywers is dat 'n mens nie kinders hoef te hê om vir kinders te skryf nie. "Ons was mos almal kinders. Dis nie makliker om te skryf omdat dit eenvoudiger of korter is as volwasse literatuur nie. Belangrikste wenk: moenie 'n kind onderskat nie. Hulle is jonk maar nie dom nie (Keiser se nuwe klere …)."